burgasdotpro/wikipedia huggingface dataset:
Črevo

Črevo ("intestinum", "enteron") je najdlhší úsek tráviacej trubice. Nadväzuje na vrátnik žalúdka () a končí ritným otvorom (). Je to orgán prispôsobený tráveniu a vstrebávaniu potravy. U niektorých rýb slúži črevo aj k dýchaniu vzdušného kyslíka.
Pri cicavcoch, vrátane človeka, sa črevo rozdeľuje na dve časti:
V tenkom čreve je žalúdkom natrávená potrava ďalej štepená enzýmami podžalúdkovej žľazy(pankreasu), zmiešaná so žlčou a vstrebávaná sliznicou. V hrubom čreve sa vstrebáva predovšetkým voda a trávenina sa tu zahusťuje; vzniknuté výkaly sú potom vylučované z tela. Tu tiež žijú symbiotické baktérie, ktoré rozkladajú inak nestráviteľné zvyšky.
Dĺžka čreva človeka je asi , z toho asi 5 metrov pripadá na tenké črevo. Vo všeobecnosti platí, že relatívna dĺžka čreva závisí od potravy; pri mäsožravcoch dosahuje troj- až päťnásobok dĺžky tela, pri koňoch desaťnásobok, pri svini pätnásťnásobok a pri malých prežúvavcoch až dvadsaťpäťnásobok dĺžky tela.
V črevách niektorých druhov rýb, často pri dravcoch, sa vyskytujú tzv. pylorické výbežky, ktorých funkciou je vylučovanie tráviacich enzýmov.
Črevo vtákov.
Aj pri vtákoch sa rozlišuje tenké a hrubé črevo. Hrubé črevo ústi do kloaky, spoločného vyústenia tráviacej, močovej a pohlavnej sústavy.
Črevo nižších živočíchov.
Tráviacu trubicu prakticky všetkých živočíchov, ktoré majú oddelený prijímací aj vyvrhovací otvor, môžeme nazývať črevom. Funkcia takéhoto čreva je rovnaká ako čreva cicavcov – tráviť a prijímať živiny z prijatej potravy.
Dormancia

Dormancia (z lat. "dormans", spiaci) je súhrnné označenie pre prechodné zastavenie alebo obmedzenie fyziologických procesov v živých organizmoch. Hlavný význam je v úspore energie, ktorá pomáha organizmu nepriaznivé obdobie prežiť. Môže byť vyvolaná geneticky ale aj vonkajšími vplyvmi, hlavne nepriaznivým počasím.
Dormancia u rastlín.
Dormancia u rastlín znamená preventívne zastavenie rastu v nepriaznivom období roku. Je riadená biologickými „hodinami“ a reaguje na teplotu, skrátený slnečný svit alebo nízke vodné zrážky. 
Dormancia vírusov.
Dormancia vírusov rodu Herpesvirus spôsobuje, že môžu zostať neaktívne v bunkách ľudského tela, čo sa niekedy nazýva latencia. Táto latencia napríklad vírusu HIV sa avšak nesmie zamieňať s klinickou latenciou ako skrytou počiatočnou fázou choroby.
Majstrovstvá sveta v softbale žien 2006

Majstrovstvá sveta v softbale žien 2006 boli v poradí 11. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa v Pekingu, v Číne od 27. augusta5. septembra 2006, za účasti 16 tímov. Nováčikmi turnaja bol Grécko a KĽDR. Výsledky Kolumbie boli kontumované výsledkom , pretože sa na turnaj nedostavila. Titul získali ôsmykrát (šiestykrát za sebou) Američanky.
Majstrovstvá tiež slúžili ako kvalifikácia na Letné olympijské hry 2008 v Pekingu. Kvalifikovalo sa na ne 5 najlepších tímov.
Antiopé (Amazonka)

Antiopé alebo Antiopa alebo Antiope (starogr. "Ἀντιόπη" – "Antiopé", ) je v gréckej mytológii vodkyňa Amazoniek, prvá manželka aténskeho kráľa Thésea. 
Jedným z Heraklových hrdinských činov, ktoré plnil na príkaz mykénskeho kráľa Eurysthea bola výprava do krajiny Amazoniek, odkiaľ priniesol Eurystheovej dcére Adméte pás ich kráľovnej Hippolyty.
Do krajiny Amazoniek sa Herakles vybral s neveľkým oddielom, medzi ktorými bol aj jeho priateľ aténsky kráľ Théseus. Cestou sa zastavili v Mýsii, kde vládol kráľ Lykos. Kráľ ich veľkolepo pohostil a zatiaľčo hodovali, vtrhli do krajiny divokí Bebrykovia a začali ju drancovať. Herakles a jeho druhovia nečakali, Bebrykov zahnali, ich kráľa zabili a celú ich krajinu darovali Lykovi, ktorý ju potom z vďaky nazval Herakleiou. 
Týmto víťazstvom si Herakles získal takú slávu, že mu kráľovná Hippolyta vyšla v ústrety, aby mu pás dala. Bohyňa Héra však následne rozšírila lož, že ju chce Herakles zajať a tak došlo k ozbrojenému stretu, v ktorom Amazonky utrpeli porážku. Medzi zajatými Amazonkami boli aj dve vodkyne Melanippa a Antiopa. Melanippu vykúpila kráľovná Hippolyta svojim pásom a Antiopu daroval Herakles svojmu priateľovi Théseovi a ten si ju odviedol do Atén, kde sa s ňou oženil. Manželom sa narodil syn Hippolytos a keď potom Amazonky vtiahli do Atén, aby svoju družku oslobodili, Antiopa sa postavila na stranu svojho muža a v boji zahynula.
Oliver Sykes

Oliver Scott Sykes (* 20. november 1986, Ashford, Anglicko, Spojené kráľovstvo) je leader metalcorovej skupiny Bring Me the Horizon ("BMTH") a zakladateľ Drop Dead oblečenia.
Minulosť.
Vo svojich piatich rokoch sa s rodičmi presťahoval do Austrálie. Keď mal 8 rokov, sa naspäť presťahoval do Veľkej Británie. Ako teenager navštevoval "Stockbridge High School" a bol o ročník nižšie ako Alex Turner a Matt Helders zo skupiny "Arctic Monkeys". Oliver obľuboval predmety ako angličtina a výtvarná (umenie), naproti tomu vôbec nebol zaujatý vo vedných predmetoch a matematike. 
Po tom, čo skončil školu, začal robiť CD a krátke tracky pod menom "Quake Beat". Počas štúdia v roku 2003 začal dávať dohromady krátke piesne pod menom Quakebeat. Oliver taktiež hral v rôznych kapelách, zahrňujúcich aj hip-hopovú skupinu "Womb 2 Da Tomb", ktorú tvoril jeho brat Tom a dnešný bubeník skupiny Bring me the horizon- Matt Nicholls. Taktiež pôsobil aj v metalovej skupine"Purple Curto" ako bubeník/spevák, spolu s jeho spolužiakom Neilom Whiteley-om, pod pseudonymom "Olisaurus", ktorý neskôr používal pre svoje sólo materiály. 
"Quake Beat" je album, ktorý vytvoril ešte kým navštevoval školu a premenoval ho na "Quake Sound" 
Oblečenie.
Okrem jeho vokálnych príspevkov a písania piesní pre Bring Me The Horizon, sa tiež stal zakladateľom a majiteľom oblečenia "Drop Dead Clothing". V novembri 2013 bolo oznámené, že "Drop Dead Clothing" robí spoluprácu s vývojármi Sega. Spolu majú vytvoriť "The Drop Dead Mega Drive Collection", ktorá bude distribuovaná Drop Dead a bude obsahovať oblečenie navrhnuté s umeleckými dielami od: Ecco The Dolphin , Golden Axe a Streets of Rage .
Koreňonožce

Koreňonožce (v širšom zmysle) alebo panôžkovce (lat. "Rhizopoda" v širšom zmysle alebo "Sarcodina") bol v starších systémoch taxón (podkmeň, kmeň, trieda a pod.) prvokov. Zahŕňal prvoky s premenlivým tvarom tela, krytým tenkou povrchovou membránou. Taxón sa skladal z taxónov:
Rhizopoda v najužšom zmysle.
Vedecký názov "Rhizopoda" (= "Amoebozoa" v staršom zmysle) môže v najužšom zmysle byť taxón zahŕňajúci len lobopódiovce (Lobosea) a vláknonožce (Filosea) a ojedinele aj akrázie. Slovenský názov tohto taxónu je nie koreňonožce, ale meňavkovce. 
Zaradenie v aktuálnom systéme.
V systémoch používaných od roku 2005 taxóny patriace pod bývalé koreňonožce (Sarcodina) tvoria časti moderných taxónov Amoebozoa, Rhizaria, Excavata a Chromalveolata (presnejšie Stramenopila).
Charakteristika.
V. Franc podáva nasledujúcu charakteristiku koreňonožcov: 
Tenká povrchová blana na povrchu umožňuje vytváranie panôžok, ktoré slúžia na pohyb aj fagocytárne prijímanie potravy. Telo je často v schránke, ktorá môže byť z rôzneho materiálu. Cytoplazma je obyčajne rozlíšená na ektoplazmu a endoplazmu. Majú jedno alebo viac nediferencovaných jadier, u Amoebida, Foraminifera a Mycetozoa sa vyskytujú mnohojadrové plazmódiové štádiá. Pohlavné rozmnožovanie (autogamia so vznikom bičíkatých gamét) bola zistená len u niektorých druhov. Sú to akvatické, edafické aj parazitické prvoky.
Do nadtriedy Rhizopoda patria vodné až edafické prvoky, často aj parazity alebo komenzály. Pre nadtriedu sú typické panôžky (pseudopódie), ktoré môžu byť lalôčikovité (lobopódie), tenké, predĺžené (filopódie) alebo navzájom poprepájané (retikulopódie). Telo je ukryté v schránke alebo holé. 
Do nadtriedy Actinopoda patria vodné prvoky s guľovitým telom, ukrytým zväčša v schránke, ktorá môže byť chitinózna, kremičitá alebo zo SrSO4. Majú veľmi jemné filopódie alebo axopódie (dlhé tenké panôžky so spevňujúcim centrálnym filamentom). Rozmnožujú sa nepohlavne alebo menej často pohlavne, kopuláciou bičíkatých gamét. Až na výnimky sú súčasťou planktónu.
Systém.
Biopedia (2008).
podkmeň koreňonožce (Sarcodina):
V. Franc (2005).
podkmeň koreňonožce (Sarcodina):
Cavalier-Smith (1993).
Bývalých koreňonožcov (Sarcodina) autor rozdelil nasledovne (str. 977, 978 a i.): Niektoré rody (napr. Chrysamoeba) umiestnil do kmeňa Heterokonta z ríše Chromista. Aj kmeň Chlorarachniophyta umiestnil do ríše Chromista. Kmeň Archamoebae umiestnil do ríše Archezoa. Do ríše prvoky umiestnil nasledovné taxóny koreňonožcov (taxóny uvedené v zátvorke sú uvedené len na uľahčenie orientácie):
Stöcker at al. (1986).
trieda Rhizopoda v širšom zmysle:
Actinopoda sa niekedy radí ako samostatná trieda.
Corliss (1984).
(-) Rhizopoda:
Levine et al. (1980).
podkmeň Sarcodina:
Ferianc (1978).
kmeň koreňonožce (Rhizopoda):
Pyramída (1976).
kmeň koreňonožce (Rhizopoda):
Кrејča et al. (60. roky/1997).
Text odkazuje na zdroje z 50. a 60. rokov.
podkmeň koreňonožce (Sarcodina):
Kratochvíl, Bartoš (1954).
Rovnaký systém je uvedený v Encyklopédii medicíny, slovenské názvy sú teda odtiaľ.
trieda koreňonožce (Rhizopoda):
Panôžkavce

Panôžkavce môže byť:
Meňavkovce

Meňavkovce môže byť taxón:
Meňavkovec môže byť:
Poznámka.
Franc 2005 nesprávne (v rozpore s ostatnou literatúrou a v rozpore s textom opisujúcim morfológiu na tej istej strane jeho publikácie) zaradil do taxónu bochníčky (Arcellida) aj rod kremienok (Euglypha) a teda aj taxón Testaceafilosia (ktorý ale správne patrí nielen mimo Arcellida, ale aj mimo nadradeného taxónu Lobosea - porov. v článku meňavkovce (Testacea)). Tým pádom sa toto jeho Arcellida zhoduje s Testacea iných autorov (nazývaným po slovensky meňavkovce) a teda možno tomuto jeho taxónu Arcellida ako slovenský názov priradiť (ako autor aj sám píše) aj slovenský názov meňavkovce.
Majstrovstvá sveta v softbale žien 2010

Majstrovstvá sveta v softbale žien 2010 boli v poradí 12. majstrovstvá sveta v softbale žien, ktoré organizuje Medzinárodná softbalová federácia (ISF). Konali sa v Caracase, vo Venezuele od 23. júna2. júla 2010, za účasti 16 tímov. Zápasy sa hrali na dvoch caracaských štadiónoch: Estadio La Rinconada (6 712 divákov) a Estadio Fuerte Tiuna (7 605 divákov). Titul získali deviatykrát (siedmykrát za sebou) Američanky.
Tichý

Tichý môže byť:
Tichy

Tichy môže byť:
Lobopódiovce

Lobopódiovce (staršie lobopodiovce) je slovenský ekvivalent pre vedecké názvy "Lobosa" a "Lobosea". Konkrétne môže znamenať:
Bochníčky

Bochníčky (lat. "Arcellinida", staršie aj "Arcellida") je veľký taxón, ktorý sa v súčasnosti zaraďuje pod meňavkovce (Amoebozoa) a v rámci nich pod tubulinovce (Tubulinea) ; v starších systémoch sa zaraďoval pod koreňonožce a v rámci nich často pod lobopódiovce (Lobosea). Takmer alebo úplne identický je v starších systémoch taxón loboschránkotvaré (Testacealobosia) .
Charakteristika.
Bochníčky majú chitinóznu alebo pseudochitinóznu schránku, do ktorej sa môžu zatiahnuť, panôžky obyčajne vystupujú von otvorom na spodnej strane; patria sem limnické až edafické druhy, muscikolné druhy majú schopnosť encystácie. Morských druhov je veľmi málo, parazity v tomto rade neexistujú; patrí sem napr. rod bochníčka (=štítnačka; Arcella). 
Pozri aj charakteristiku v článku meňavkovce (Testacea).
Testacea

Testacea môže byť:
Chlorid ortutnatý

Chlorid ortutnatý (HgCl2) je bezfarebná kryštalická alebo práškovitá látka, zlúčenina chlóru a ortute, v ktorej je oxidačné číslo ortute II.
Výroba.
Chlorid ortutnatý sa vyrába zahrievaním síranu ortutnatého s chloridom sodným, pričom vzniknutý chlorid ortutnatý z reakčnej zmesi sublimuje:
Priemyselne sa vyrába väčšinou priamou reakciou plynného chlóru s kovovou ortuťou za zvýšenej teploty:
alebo pôsobením chlóru na chlorid ortutný:
Vo vodnom roztoku tvorí s chloridmi komplexné soli, napr.
HgCl2 + 2 NaCl → Na2[HgCl4]
Chlorid ortutnatý je ľahko prchavý. Ako v parách, tak v kryštalickej mriežke sa nachádzajú trojatómové molekuly, v ktorých sú na jeden atóm ortute viazané kovalentnými väzbami dva atómy chlóru. Preto vo vodnom roztoku sa len veľmi málo disociuje.
Chlorid ortutnatý je rozpustný vo vode, najmä horúci, ale ešte lepšie je rozpustný v organických rozpúšťadlách: v metanole, etanole, glycerole, dietyléteri, benzéne a i.
Je to veľmi prudký jed, ktorý zasahuje predovšetkým pečeň a obličky. Môže sa vstrebávať aj kožou. Minimálna smrteľná dávka LDLo je u človeka približne 20 mg/kg. Bola preukázaná aj jeho teratogenita. Je nebezpečný pre životné prostredie, predovšetkým vodné organizmy, kde veľmi dlho pretrváva a veľmi ťažko sa likviduje. Podobne ako iné zlúčeniny ortuti sa hromadí v zasiahnutých organizmoch a vstupuje tak do potravinového reťazca, čím sa môže dostávať až do ľudskej potravy a spôsobovať chronické otravy.
Použitie.
Chlorid ortutnatý sa predtým používal ako dezinfekčný prostriedok v prípadoch, keď nešlo o priamy kontakt s človekom alebo zvieratami. Dnes vzhľadom k značnému riziku pre človeka i životné prostredie sa jeho použitie obmedzuje. V medicíne sa používa ako zložka fixačných činidiel v histológii (napr. Zenkerovo činidlo). Používal sa tiež ako impregnačné činidlo dreva proti hnilobe (napr. u železničných podvalov). Bol pravdepodobne použitý ako jed pri domnelej vražde astronóma Tycha Braha 24. októbra 1601 v Prahe.
Antiopé (Macedónia)

Antiopé alebo Antiopa alebo Antiope (starogr. "Ἀντιόπη" – "Antiopé", ) je v gréckej mytológii manželka macedónskeho kráľa Piera. 
Antiopé, manželka macedónskeho kráľa Piera dala svojim deviatim dcéram mená Múz, Erato, Euterpa, Kalliopa, Kleió, Melpomena, Polymnia, Terpsichora, Tália a Uránia. Namyslené dievčatá raz chceli v speve zatieniť aj samotné Múzy a vyzvali ich na súťaž. Súťaž však prehrali a preto ich bohovia za trest premenili na straky. (Podľa inej verzie ich premenili na rôzne vtáky)
Pieros

Pieros (starogr. "Πίερος" – "Pieros", ) môže byť v gréckej mytológii:
Admété

Admété alebo Adméta (starogr. "Αδμήτη" – "Admété", ) môže byť:
Admete môže byť aj planétka, pozri 398 Admete
Ivo Toman (podnikateľ)

Ing. Ivo Toman (* 1966, Frýdek-Místek) je český podnikateľ, zakladateľ medzinárodnej spoločnosti "Taxus International" a autor radu motivačných knih a nahrávok.
Životopis.
Narodil sa so zdravotným handicapom – trpel Touretteovym syndrómom. V 6 rokoch dostal meningitídu.
V škole bol kvôli svojmu zdravotnému handicapu často terčom posmeškov. Učenie sa mu znechutilo a uvažoval o zmene školy, k čomu nakoniec nedošlo. Situáciu pomohol vyriešiť učiteľ so znalosťami psychológie, ktorý ho dokázal znovu motivovať k učeniu. Od tejto chvíle sa jeho prospech značne zlepšil. 
Po maturite na gymnáziu odišiel na vysokú školu do ZvolenA, ktorú dokončil v roku 1988.
Vo svojich 21 rokoch si po stretnutí so spolužiakom, ktorý mal tiež zdravotný problém, uvedomil akým spôsobom Má čeliť svojmu handicapu. Problémom nebol samotný Tourettov syndróm, ale jeho osobný postoj. Túžba zmeniť svoj postoj k zdravotnému stavu predstavovala silnú motiváciu a preto začal študovať knihy o marketingu, osobnom rozvoji a psychológiu. Čítal životopisy úspešných osobností a zistil prekvapujúce fakty: väčšina najúspešnejších a najbohatších ľudí svoj vplyv a majetok nezdedili, ale dosiahla ich vlastnou cieľavedomosťou. Jedna štvrtina z týchto úspešných ľudí mala vážny zdravotný handicap.
Po roku 1989 sa stal predajcom v priamom predaji. Úspech sa nedostavil ihneď. Privatizoval stolársku dielňu v Havířove, čím sa vo svojich 29 rokoch dostal do miliónových dlhov. V nasledujúcom zložitom období musel nájsť cestu, ako zarobiť 60 000 českých korún mesačne na výplaty a až potom pre seba. 
Založil firmu Taxus International v ktorej rozvíja svoje skúsenosti z odboru osobného rozvoja a psychológie. Začal s potravinovými doplnkami, neskôr firma expandovala na Slovensko a do Maďarska s ďalšími produktmi. V roku 2002 sa presťahoval do Prahy. So svojou manželkou Martinou Králíčkovou začal vyvíjať revolučnú výučbu angličtiny, ktorú v roku 2004 uviedol do praxe na slovenský aj zahraničný trh.
Ivo Toman organizuje motivačné kurzy a vedie školenia v odbore osobného rozvoja. Napísal niekoľko kníh a nahral niekoľko vzdelávacích audio a video programov. Netradičné metódy osobného rozvoja jednotlivcov a marketing zhrnul na prelome rokov 2006/2007 do nového vzdelávacieho videoprogramu s názvom Instinkt zabijáka, ktorý nachádza uplatnenie vo firmách zúčastňujúcich sa konkurenčného boja.
Ivo Toman prispieva časťou svojich príjmov na charitu osobám so zdravotným postihnutím.
V roku 2008 bol ocenený zaradením do "Almanachu 1000 Leaders of Czech Republic".
V roku 2009 získal cenu malého delfína od "Českej marketingovej spoločnosti" ako Marketer roku 2009.
29. marca 2012 bol v Bratislave vyhlásený za "Najpredávanejšieho autora roka 2011 v sieti kníhkupectiev Panta Rhei".
Štatistická klasifikácia zamestnaní SK ISCO-08

Štatistická klasifikácia zamestnaní SK ISCO-08 (SK ISCO-08) je národná klasifikácia zamestnaní, ktorá vychádza z medzinárodnej klasifikácie ISCO-08 a zobrazuje štruktúru zamestnaní rozdelenú na 10 hlavných tried. Je plne kompatibilná s Medzinárodnou štandardnou klasifikáciou zamestnaní ISCO-08. Dodržal sa počet a charakter všetkých podskupín ISCO-08. Nebude nutné používať prevodník a plne rešpektuje všetky klasifikačné kritéria, ktoré boli zadefinované Medzinárodnou organizáciou práce (ILO) pre krajiny, ktoré adaptujú ISCO-08 do národných klasifikácií zamestnaní. Aktuálna klasifikácia zamestnaní nadobudla účinnosť 10. januára 2012 a nahradila pred tým existujúcu štatistickú klasifikáciu zamestnaní KZAM R. Štatistická klasifikácia zamestnaní SK ISCO-08 bola vytvorená v rámci projektu Národná sústava povolaní, ktorého riešiteľom bola TREXIMA Bratislava.
Štruktúra klasifikácie SK ISCO-08 má 5 úrovní:
Medzi hlavné triedy patria:
Ivo Toman

Ivo Toman môže byť:
Antianeira

Antianeira (starogr. "Ἀντιάνειρα" – "Antianeira") môže byť v gréckej mytológii:
Penthesileia

Penthesileia alebo Penthesilea (starogr. "Πενθεσίλεια" – "Penthesileia", ) môže byť:
Oto Brunegraf

Oto Brunegraf (* 7. júl 1972, Nitra, ČSSR, dnes Slovensko) je slovenský futbalový tréner.
KGHM Zaglebie Lubin

KGHM Zagłębie Lubin je poľský futbalový klub. Sídli v meste Lubin.
Axonálny transport

Axonálny transport je proces presunu molekúl z tela nervovej bunky do jeho výbežkov a naopak. Rôzne bielkoviny, neurotransmitery a ďalšie molekuly sú takto presúvané z miesta svojej syntézy v tele neurónu do zásobných vezikúl na terminálnych koncoch nervových vlákien. Transport smerom ku koncom vlákien (antegrádny) môže byť pomalý (cca 1 mm za deň; používaný najmä pre stavebné látky bunky) alebo rýchly (až 30 cm za deň; používaný pre mediátory a enzýmy). Smerom retrográdnym (k telu bunky) putujú molekuly rýchlosťou cca 20 cm za deň. Transportné systémy v nervovej bunke sú tvorené mikrotubulmi, po povrchu ktorých sa molekuly pohybujú oboma smermi a rôznymi rýchlosťami.
Don’t Stop (Color on the Walls)

„Don’t Stop (Color on the Walls)“ je skladba americkej indie popovej skupiny Foster the People z jej debutového albumu "Torches". Napísal ju frontman skupiny, Mark Foster a bola vydaná ako štvrtý singel z albumu dňa 10. januára 2012. Skladba bola použitá pre televízne reklamy na Nissan Versa a na program WOW mobilného operátora Orange Slovensko.
Hudobné video.
Hudobné video skladby „Don’t Stop (Color on the Walls)“ bolo filmované v 3D v spolupráci s Digital Revolution Studios dňa 8. decembra 2011. Vo videu sa objavil Mark Foster po boku americkej herečky Gabourey Sidibe.
Synagóga v Banskej Štiavnici

Synagóga v Banskej Štiavnici bola postavená v roku 1893. Nachádza sa na Novozámockej 5 v Banskej Štiavnici. Samotnú synagógu tvorí predsieň a hlavná sieň. Budova bola pravdepodobne vytvorená už v období gotiky a neskôr bola prestavaná na renesančný štýl a až v 19. storočí sa začala po úprave využívať na sakrálne účely. Samotnú prestavbu financovala tamojšia židovská obec. V roku 1941 bola sakrálna činnosť v tejto stavbe pozastavená a od 50. rokov 20. storočia tam pôsobila klampiarska dielňa a neskôr aj autoškola. V súčasnosti patrí do mestskej rezervácie Banskej Štiavnice a je zapísaná aj do zoznamu UNESCO ako aj do Zoznamu národných kultúrnych pamiatok.
Andrew Stockdale

Andrew Stockdale, narodený ako Andrew James Stockdale (* 20. júl 1976, Brisbane, Queensland, Austrália) je austrálsky hardrockový spevák, gitarista, zakladajúci člen skupiny Wolfmother.
V roku 2007 mu združenie APRA udelilo titul "Songwriters of the Year" (so spoluhráčmi zo skupiny Mylesom Heskettom a Chrisom Rossom).
V roku 2010 spolupracoval s americkým gitaristom Slashom na jeho debutovom albume "Slash", na ktorý naspieval pieseň „By the Sword“.
Postřižiny

Postřižiny je deviaty celovečerný film Jiřího Menzla z roku 1980 podľa knihy Bohumila Hrabala. Natáčal sa v Dalešiciach, najmä v tamojšom pivovare. Film rozpráva o pivovare a rodine jeho správcu (v predlohe nevlastného otca Bohumila Hrabala) za prvej republiky. Sám Hrabal v pivovare žil v rokoch 1919-1947. 
Dej filmu.
Správca nymburského pivovaru (Jiří Schmitzer) má krásnu, ale trochu príliš živú manželku (Magda Vášáryová). Okrem nej mu starosti robí kvalita a odbyt piva a tiež jeho hlučný brat (Jaromír Hanzlík), ktorý za ním prišiel na návštevu.
Neo-psychedelia

Neo-psychedelia je hudba, ktorá napodobňuje alebo je veľmi výrazne ovplyvnená psychedelickou hudbou 60. rokov. Začala vznikať medzi britskými post-punkovými skupinami z konca 70. a začiatku 80. rokov a bola spojená zo skupinami scén Paisley Underground a Madchester, rovnako ako s príležitostným záujmom mainstreamových interpretov a skupín v novom miléniu.
Charakteristika.
Neo-psychedelické akty si vypožičali množstvo prvkov psychedelickej hudby 60. rokov. Niektoré napodobňujú psychedelický pop skupín ako The Beatles a Pink Floyd ostatné si osvojili hlučné gitarové zvuky folk rockových skupín podobné gitarovému rocku skupiny Birds alebo skreslený jamový a zvukový experimentalizmus acid rocku konca 60. rokov. Niektorá neo-psychedelia bola výlučne zameraná na užívanie drog a zážitky s ním spojené, kým ostatné skupiny to používali na spojenie surreálnych alebo politických textov.
História.
80. roky.
Ako odlišný žáner psychedelického rocku sa dostal ku koncu 60. rokov, keď sa skupiny rozpadli alebo sa posunuli do nových foriem hudby, vrátane heavy metalu a progresívneho rocku. V 80. a 90. rokoch sa občas objavili mainstreamové skupiny, ktoré sa pohybovali v neo-psychedelii, vrátane tvorby hudobníka Prince z polovice 80. rokov a niektoré výkony Lennyho Kravitza z 90. rokov, ale tie boli ovplyvnené hlavne indie a alternatívnymi rockovými skupinami.
Chlorid osmičitý

Chlorid osmičitý (OsCl4) je kryštalická látka, s červenkastočiernymi kosoštvorcovými kryštálmi. Je zlúčeninou chlóru a osmia, v ktorej sú atómy osmia usporiadané do tvaru osemstenu a majú oxidačné číslo IV.
Príprava.
Chlorid osmičitý sa pripravuje rozpúšťaním oxidu osmičelého v koncentrovanej kyseline chlorovodíkovej (tá tu pôsobí ako redukčné činidlo):
alebo zahrievaním elementárneho osmia pri vysokom tlaku:
Reakcia.
Oxid osmičelý môže byť vytvorený oxidáciou chloridu osmičelého chlórnanom sodným:
Penthesileia (Amazonka)

Penthesileia alebo Penthesilea (starogr. "Πενθεσίλεια" – "Penthesileia", ) je v gréckej mytológii dcéra boha vojny Area a jeho milenky Otréry, kráľovná Amazoniek.
Penthesileia raz pri love nešťastnou náhodou zabila svoju sestru Hippolytu a tým si znepriatelila bohyňu lovu Artemidu. Keď sa potom dopočula, že bohyňa Artemis pomáha Trójanom v trójskej vojne, prišla so svojim ženským vojskom na pomoc Tróji, lebo usúdila, že keď im pomôže, získa si opäť jej priazeň.
Pethesileia a jej bojovníčky prišli do Tróje v deň, kedy zomrel Hektor syn trójskeho kráľa Priama. Trójania im pripravili také veľkolepé privítanie, aké sa už dlho nevidelo. Poctená Penthesilileia im následne sľúbila, že Hektora pomstí a spolu so svojimi bojovníčkami sa chopili zbraní. 
Achájci jej vojsko podcenili a postavili proti nim len menej schopných bojovníkov, ale na svoju povýšenosť doplatili. Amazonky im pripravili poriadnu lekciu a Achájci boli nútení postaviť proti nim najstatočnejších bojovníkov na čele so slávnym hrdinom Achilleom.
Pethesileia si následne na bojisku vyhliadla Achillea, Hektorovho vraha a dala sa s ním do boja. Na konci tohto zúrivého zápasu však padla prebodnutá mečom. Keď pri páde stratila prilbu, Achilles uvidel pred sebou tvár krásnej Penthesileie, udatnej a vznešenej kráľovnej a okamžite sa do nej zamiloval. Bolo už však neskoro, lebo zásahom do srdca, pretrhol niť jej života. Jej mŕtvolu potom vydal Amazonkám, ktoré sa museli zaviazať, že už nikdy nepozdvihnú zbrane proti Grékom (podľa inej verzie ju dal pochovať na brehu rieky Skamandros).
Vrškámen

Prírodná pamiatka Vrškámen bola vyhlásená v roku 1977 a nachádza sa neďaleko obce Petrovice. Predmetom ochrany je selektívne zvetrávanie žuly.
Popis oblasti.
Ide o jedno z najmenších chránených území v Česku s rozlohou iba 863 štvorcových metrov. Kameň vznikol dlhodobou eróziou horninového podložia, má rozmery 350 x a výšku . Je označovaný za najväčší kývavec Sedlčanska či celého Česka, aj keď toto označenie je trošku problematické.
Bulharská ľudová republika

Bulharská ľudová republika, skrátene BĽR, () bol štátny útvar existujúci od konca druhej svetovej vojny až do roku 1990. Po posilnení moci komunistickej strany sa do čela štátu dostal v roku 1946 Georgi Dimitrov, za ktorého vlády sa v krajine zaviedol komunistický režim a krajina bola oficiálne v roku 1947 nazvaná ľudovou republikou. Postupne začal nový režim vystupovať proti politickej opozícii, najmä pomocou vykonštruovaných procesov, v ktorých množstvo ich odporcov odsúdili na trest smrti či k dlhodobému odňatiu slobody. Po väčšinu päťdesiatych rokov sa v krajine uplatňovali stalinistické praktiky v záujme zachovania komunistického mocenského monopolu. V polovici päťdesiatych rokov sa stal najmocnejším mužom v štáte Todor Živkov, ktorý bol v Bulharsku pri moci až do zvrhnutia režimu v roku 1989. V roku 1990 bol ľudovodemokratický bulharský štát na základe úprav ústavy premenený na Bulharskú republiku a éra vlády komunizmu v Bulharsku tak skončila.
Kultúre v komunistickom období spočiatku udával tón socialistický realizmus, až neskôr v priebehu šesťdesiatych rokov došlo k uvoľneniu. Veľmi populárne boli hry s témou idealistického hrdinu bojujúceho proti malomeštiackej byrokracii, postupne sa začal medzi inými hudobnými prúdmi presadzovať napríklad jazz. Cez dominanciu marxizmu-leninizmu, ako hlavnej ideológie štátneho zriadenia, bolo vytvorených niekoľko umelecky vysokých diel v oblasti architektúry, umenia i literatúry. Najmä za Todora Živkova režim začal viac presadzovať diela oslavujúce bulharské hodnoty a kultúru. Dosiahli sa úspechy aj v niekoľkých vedných odboroch. Ale tak ako v iných krajinách východného bloku bolo aj v Bulharsku mnoho umelcov perzekvovaných režimom. Jedným z popredných kritikov bulharského komunistického režimu bol novinár a spisovateľ Georgi Markov.
V hospodárskej oblasti sa komunistický režim snažil vybudovať nový priemysel a vytvoriť systém štátnych poľnohospodárskych družstiev s povinnou účasťou poľnohospodárov. V tomto smere síce bulharskí komunisti uspeli, ale neefektívnosť mnohých závodov viedla bulharskú vládu k zavádzaniu hospodárskych reforiem a povzbudeniu turistického ruchu. Cez tieto pokusy sa na konci osemdesiatych rokov hospodárstvo ocitlo v kríze, ktorá dopomohla k pádu komunistického režimu.
Spojené štáty americké na Letných olympijských hrách 2012

Spojené štáty americké súťažili Letných olympijských hrách 2012 v Londýne, vo Veľkej Británii. Olympijský výbor Spojených štátov poslal na olympiádu celkom 530 športovcov, 269 žien a 261 mužov, ktorí súťažili v 25 športoch. Letná olympiáda 2012 je prvá olympiáda, na ktorej ženy prevažujú nad mužmi v športovom zastúpení USA. Jediný šport, v ktorom USA nemá zastúpenie je hádzaná. 
Dresy pre amerických olympionikov sú z Číny a to vyvolalo rozruch. Dresy navrhol americký dizajnér, ale ušité boli v Číne. 
Futbal.
Zo Spojených štátov sa klasifikoval iba ženský futbalový tím, potom čo skončili na prvom mieste v súťaži CONCACAF turnaji žien. Družstvo mužov sa nedokázalo kvalifikovať. 
Tréner: Pia Sundhage 
Zoznam športovcov zo ženského futbalového tímu.
Skupiny
štvrťfinále:
semifinále:
finále:
Basketbal.
Spojené štáty sa kvalifikovali z basketbalu na Letné olympijské hry 2012 aj muži aj ženy. 
Zoznam športovcov z mužského basketbalového tímu na Letných olympijských hrách 2012.
Tréner: Mike Krzyzewski
Skupina
Tenis.
Asociácia tenisu Spojených štátov menoval šesť mužských a šesť ženských tenisových hráčov, ktorý budú súťažiť v tenisovom turnaji. 
Volejbal.
Vo volejbale sa kvalifikovali aj muži aj ženy.
Hálka

Hálka alebo cecídia je väčšinou sférický útvar, ktorý vzniká na rastlinách pôsobením látok produkovaných iným organizmom, ktorým môže byť hmyz, huba, baktéria alebo roztoč.
Určité (v užšom zmysle len guľovité) hálky na určitých orgánoch rastlín z rodu dub ("Quercus"), ktoré vznikajú v dôsledku pichnutia hmyzom (najmä) z čeľade hrčiarkovité ("Cynipidae"), sa volajú dubienky. 
Mechanizmus vzniku.
Hálky vznikajú na rastlinách ako reakcia na fytohormóny, ktoré vylučuje cudzorodý organizmus. K takému pôsobeniu dochádza buď na poškodenom mieste, ktoré je vystavené mikroorganizmom alebo na mieste, do ktorého bola nakladená larva hmyzu. Hálky vznikajú najčastejšie na meristémoch, teda miestach, kde dochádza k najrýchlejšiemu deleniu buniek (spodné strany listov, lodyhy, pupene, vzácnejšie na vetve, koreni, kvete, plode). Vznikajúce pletivo má charakter hojivého pletiva, nazývaného kalus, ktoré ale býva často pomerne zložito usporiadané, preto sa dá určiť pôvodca hálky z jej štruktúry. 
Hálky kôrovnice smrekovej.
Hálka kôrovnice smrekovej vzniká ako chemické narušenie ihlíc, väčšinou na smreku obyčajnom a smreku sitkanskom. Voške podobný hmyz kôrovnica smreková ("Adelges abietis") uloží až sto vajíčok, a to po jednom na každú ihlicu.
Vzhľad.
Vzhľadom sú to ananás pripomínajúce útvary a sú tvorené následkom cicania lariev Kôrovnice smrekovej. Tieto hálky majú viacej komôrok, v ktorých sa tieto larvy vyvíjajú. Hálky sa zväčšujú a približne v polovici júla sa začínajú otvárať. Vošky ich opúšťajú a preletujú na ďalšie smreky. Hálky sú od žltozelenej cez ružovú až po červenohnedú farbu. Na dĺžku merajú od 1,5 po 3 centimetre. Tieto útvary sú často mylne zamieňané so skutočnými šiškami stromu.
Napadnutie.
Hálky pôsobia na prirodzený vývoj vetiev a spôsobujú krútenie, zakrpatenie a eventuálne odumretie rastliny. Silné napadnutie dáva stromom roztrhaný vzhľad a ničí ich krásu. Hálky tak zabraňujú rastu vetvičiek, a ak je ich hojne, tak môžu mať vplyv na celý strom. Jednotlivé stromy sa líšia citlivosťou na takéto napadnutie, niektoré sú imúnne, iné zas trpia spomaleným rastom a niektoré nakoniec vyhynú.
Otréré

Otréré alebo Otréra (starogr. "Ὀτρήρη" – "Otréré", ) je v gréckej mytológii kráľovná Amazoniek
Otréra svojou krásou očarila boha vojny Area a stala sa matkou jeho dcér Hippolyty, Antiopy, Melanippy a Penthesileie, ktorá nešťastnou náhodou pri love zabila svoju sestru Hippolytu..
Otréra je v mýtoch niekedy považovaná za zakladateľku chrámu Artemidy v Efeze.
Nervová dráha

Nervová dráha je súbor axónov – výbežkov nervových buniek, ktoré vychádzajú z buniek jednej časti a končia synapsiami na bunkách inej časti (alebo častí) centrálnej nervovej sústavy. Zabezpečuje tak ich vzájomné spojenie. Jedna nervová dráha môže nadväzovať na druhú.
Existuje viacero definícií pojmu „nervová dráha“; rôzne odbory i prístupy k ich skúmaniu používajú vlastné definície. Neuroanatómia kladie dôraz na topologický priebeh a morfológiu nervových dráh, neurofyziológia na funkciu, rýchlosť prenosu, charakteristiku prenášaných vzruchov a využívané mediátory. Dôkladne popísaná nervová dráha vyžaduje spoluprácu oboch odborov – napríklad anatomicky mohutná dráha môže mať minimálny vplyv na funkciu organizmu, naopak veľmi drobná dráha z niekoľkých axónov môže mať veľmi dôležitú funkciu. V dôsledku rýchleho pokroku v skúmaní centrálnej nervovej sústavy dochádza pomerne často k revíziám systematiky nervových dráh.
Klasifikácia.
Je zložitá:
Letisko Boľkovce

Letisko Boľkovce je neverejné, vnútroštátne letisko nachádzajúce sa pri Lučenci. Slúži členom Aeroklubu Lučenec.
Letisko Martin

Letisko Martin je verejné vnútroštátne letisko nachádzajúce sa 2 km východne od centra Martina v miestnej časti Tomčany, tesne pri osade Mestská Bôrová. Letisko prevádzkuje Aeroklub Martin, o. z. Nemá spevnený povrch, na runway je len zasiata tráva. Z letiska nie sú organizované nijaké komerčné lety, ide len o športové letisko.
Dejiny.
Turiec má prírodné predpoklady na rozvoj leteckého športu, a preto bolo len otázkou času, kedy aj v tomto regióne vznikne stála letecká plocha. Turčianske letisko malo byť pôvodne vybudované pri obci Košťany nad Turcom, ale kvôli nevyhovujúcemu podložiu, ktoré tvorilo rašelinisko, bola táto plocha v roku 1949 schválená len pre navijakovú leteckú prevádzku. 
Za počiatok martinského letiska sa považuje rok 1951, kedy sa pre potreby letiska vybrali pasienky v blízkosti Tomčian. Pozemok upravovali svojpomocne miestni nadšenci leteckého športu pod vedením Valenta Pauča, Alexandra Jančoka a Dušana Tomeka. V rokoch 19521954 bol podľa projektu Alexandra Jančoka postavený aj hangár s príslušenstvom. Prvé lietadlo pristálo na martinskom letisku už v máji 1952 (DC-3 Dakota OK-WDR). Prvými motorovými lietadlami na letisku boli Piper Cup, C-104 a Zlín Z-22 Junák. 
V rokoch 19561958 bolo martinské letisko prvým v Žilinskom kraji, na ktorom sa uskutočňovali nočné lety s nočnými zoskokmi. Parašutisti a modelári, ktorí často od modelov prechádzali k praktickému leteckému výcviku boli od počiatkov martinského letiska jeho neoddeliteľnou súčasťou. Výcvik tu absolvovali leteckí branci aj piloti v zálohe. Mnohí absolventi pokračovali v leteckej kariére a stali sa pojmami vo svojich odboroch. Medzi najznámejších patria kapitáni dopravných lietadiel ČSA Dušan Kuchta, Milan Holička, Ján Vajda, Rastislav Galuščák či vojenskí letci Anton Olajec, Martin Olejník, alebo letecký akrobat Daniel Polonec.
V šesťdesiatych rokoch 20. storočia sa na letisku uskutočnila prístavba hangáru, vybudovali skladiská paliva a prístupovú cestu s mostom od Tomčian. Súčasťou flotily sa stali česko-slovenské helikoptéry HC-102.
Súčasnosť.
V súčasnosti je letisko verejným vnútroštátnym letiskom určeným pre športové lietanie. Celoročnú prevádzku zabezpečuje občianske združenie Aeroklub Martin. Plocha letiska vrátane rolovacích dráh je trávnatá. Asfaltový povrch je len na technických plochách a pristupových obslužných komunikáciách.
Okrem činností pre členov aeroklubu sa na letisku usporadúvajú aj letecké dni pre širokú verejnosť a individuálne vyhliadkové lety motorovým lietadlom (Aerospool WT9 Dynamic, Cessna 172) alebo vetroňom.Na letisku je tiež možný výcvik pilotov s kvalifikáciami GPL (Pilot vetroňov) alebo PPL (Súkromný pilot motorových lietadiel).
Vazovagálna synkopa

Vazovagálna synkopa, často označovaná aj ako bežná mdloba, je variantom reflexne zapríčinenej synkopy. Je najčastejšia, tvorí až 40% všetkých synkôp. Vyšetrenie nedokáže organické ochorenie srdca. Vazovagálna synkopa sa môže opakovať.
Charakteristika a delenie.
Vazovagálna synkopa je vyvolávaná spúšťačom, na ktorý reaguje blúdivý nerv dysfunkciou, ktorá spôsobí roztiahnutie tepien. To vedie k poklesu krvného tlaku s následným nedostatočným prísunom krvi do mozgu a k synkope – odpadnutiu. Postihnutý stráca vedomie. Po páde a návrate do horizontálnej polohy sa obnoví prísun krvi do mozgu a postihnutý opätovne do 20 sekúnd nadobúda vedomie. Je dôležité odlíšiť vazovagálnu synkopu od príznakov epilepsie.
Liečba.
Vazovagálna synkopa vo väčšine prípadov nevyžaduje žiadnu liečbu, odporúčajú sa len takzvané režimové opatrenia. U pacientov s častým výskytom synkopy, ktorá výrazne znižuje kvalitu života, môže byť nasadená ďalšia liečba podľa odporúčania kardiológa.
Slash (album)

Slash je rovnomenný debutový album bývalého gitaristu skupiny Guns N’ Roses a súčasného gitaristu Velvet Revolver, Slasha. Album bol produkovaný Ericom Valentinom a spolupracovali na ňom viacerí interpreti, vrátane štyroch z piatich členov z obdobia albumu "Appetite for Destruction" skupiny Guns N’ Roses: Slash, Izzy Stradlin, Duff McKagan a Steven Adler.
Tin Ujević

Augustin "Tin" Ujević (* 5. júl 1891, Vrgorac – † 12. november 1955, Záhreb) bol chorvátsky básnik.
Okrem poetickej tvorby bol tiež významný prekladateľ do chorvátčiny, z literárnych diel autorov ako je Walt Whitman, Marcel Proust alebo Joseph Conrad.
Polyméstor

Polyméstor alebo Polyméstór (starogr. "Πολυμήστωρ" – "Polyméstor; iný prepis:Polyméstór", ) je v gréckej mytológii kráľ tráckych Bistonov, manžel Iliony – dcéry trójskeho kráľa Priama.
Trójsky kráľ Priamos po vypuknutí trójskej vojny poslal k svojmu zaťovi Polyméstorovi svojho najmladšieho syna Polydora, aby ho ochránil pred útrapami vojny. Len čo sa však vojna skončila, Polyméstor úkladne zabil a zhodil Polydora cez hradby do mora a zmocnil sa jeho pokladov. 
Jeho vyplavené telo potom našla na morskom pobreží jeho matka Hekabé a ostatní trojskí zajatci, ktorí pád Tróje prežili. Hekabé následne prichystala Polyméstorovi rovnakú hanebnú smrť, akú on spáchal na jej bezbrannom dieťati.
Za potupnú smrť, ktorú Hekabé schystala tráckemu kráľovi ju bohovia premenili na fenu. Podľa inej verzie ju ukameňovali Trákovia.
Podľa Homérovej Iliady bol Polydoros zabitý v trójskej vojne achájskym hrdinom Achilleom. Homér sa o Polyméstorovi nezmieňuje, jeho postava je výtvorom neskorších antických autorov.
Majstrovstvá Európy v softbale mužov 2012

Majstrovstvá Európy v softbale mužov 2012 boli v poradí 11. majstrovstvá Európy v softbale mužov, ktoré organizuje Európska softbalová federácia (ESF). Konali sa v Amstelveene, v Holandsku od 24.28. júla 2012, za účasti 7 tímov. Pôvodne sa malo predstaviť 8 tímov, ktoré by boli rozdelené do 2 skupín po 4 tímy, ale sa z tohto turnaja odhlásilo. V Holandsku sa konali mužské ME tretíkrát, keď predtým to bolo v rokoch 1997 (v Bussum) a 2005 (v Nijmegene). Titul po siedmykrát získali softbalisti Česka.
Altermoderna

Altermoderna je pojem, ktorý použil Nicolas Bourriaud ako názov výstavy a rovnomennej eseje "Altermoderna". Pojem vysvetľuje z hľadiska významu predpony alter - čo znamená, iný. „Altermodernizmus možno definovať ako moment, od ktorého pre nás začalo byť nemožné vytvárať niečo, čo dáva zmysel z východiskovej perspektívy určitej heterochrónie, teda na základe predstavy ľudskej histórie, ktoré pozostáva z plurality
temporalít, predstavy opovrhujúcej nostalgiou po avandgarde a vlastne aj po akejkoľvek inej ére - pozitívna vízia chaosu a spletitosti.” (Bourriaud, P., 2011, s. 89). Ďalej spomína pozitívnu skúsenosť z dezorientácie prostredníctvom umeleckej formy, ktorá sleduje všetky línie v čase aj priestore, pričom z umelca tvoriaceho takýmto spôsobom sa stáva kočujúci nomád, ktorý premiestňuje seba aj diela nielen v priestore, ale hlavne v čase (site specific, time specific). Každý umelec sa prejavuje na svojej vlnovej dĺžke a jeho hlavnou činnosťou sa stáva balenie, produkcia, rekoncepcia a distribúcia.
Znaky.
Altermodernu charakterizuje kolektívne autorstvo, fragmentalizácia, úplná decentralizácia, alterego-identifikácia, alternatívne formy výstavných priestorov a pod. Altermoderna ponúka skrátka množstvo alternatív, ktoré môžu spôsobovať v umeleckej tvorbe aj percepcii dezorientáciu. Reaguje a nadväzuje na postmodernu.
Majstrovstvá Európy UEFS vo futsale mužov 2012

Majstrovstvá Európy UEFS vo futsale mužov 2012 boli 10. majstrovstvá Európy UEFS vo futsale mužov. Bolo to najvyššie európske podujatie UEFS vo futsale v roku 2012. Konalo od 14.19. mája 2012 v Breste, v Bielorusku, za účasti 9 tímov. Prvýkrát zvíťazili Belgičania.
H-II Transfer Vehicle

H-II Transfer Vehicle (skr. HTV), nazývaná aj Kounotori ("biely bocian") je japonská nepilotovaná nákladná kozmická loď určená na dopravu nákladu na Medzinárodnú vesmírnu stanicu.
Opis a konštrukcia.
Kozmická agentúra JAXA začala s vývinom lode už na začiatku 90. rokov, pričom prvý štart sa mal pôvodne uskutočniť už v roku 2001, nakoniec sa tak stalo až v roku 2009. Loď HTV je na obežnú dráhu vynášaná nosnou raketou H-IIB (od ktorej je odvodený aj názov lode), ktorá je v súčasnosti najsilnejším japonským nosičom a ktorá štartuje z kozmodrómu Tanegašima.
HTV má valcovitú konštrukciu a je dlhá takmer 10 metrov, priemer má 4,4 metra, jej celková hmotnosť bez nákladu je 10,5 tony. Skladá sa zo štyroch častí; pretlakovej nákladnej sekcie (na konci ktorej je umiestnený pasívny stykovací uzol pre spojenie s ISS), otvorenej nákladnej sekcie, sekcie avioniky a motorovej sekcie. Pretlaková nákladná sekcia má dĺžku 3,14 metra, vnútorný objem 14 m3 a umožňuje prepravovať až 5200 kg nákladu. Otvorená sekcia je dlhá 3,5 metra a na boku má otvor umožňujúci vyzdvihnutie nákladu staničným manipulátorom, dokáže prepraviť 1500 kg. Sekcia avioniky obsahuje väčšinu elektroniky vrátane riadiaceho a komunikačného systému lode. Motorová sekcia obsahuje nádrže s pohonnými látkami pre 4 hlavné manévrovacie motory (nachádzajúce sa na spodnom dne motorovej sekcie) a celkom 28 stabilizačných a orientačných motorčekov. Na bočných stenách lode je rozmiestnených celkovo 57 fotovoltaických článkov dodávajúcich lodi energiu počas preletu k ISS. 
Hlavným účelom lode je dodávka nákladu na ISS a likvidácia nepotrebného odpadu v horných vrstvách atmosféry po odlete zo stanice. HTV sa nedokáže spojiť priamo so stanicou autonómne, iba sa k nej priblíži na vzdialenosť niekoľko metrov a následne je zachytená a pripevnená k ISS staničným manipulátorom Canadarm2. Po skončení misie na ISS je HTV navedená do hustých vrstiev atmosféry nad južným Pacifikom.
Japonská nákladná loď HTV je funkčne porovnateľná s ruskou nákladnou loďou Progress alebo americkou komerčnou nákladnou loďou Dragon.
Lety.
Predbežne do roku 2015 plánuje JAXA uskutočniť 7 letov lodí HTV.
Petr Lessy

Plk. Mgr. Petr Lessy (* 18. august 1964, Prostějov) bol český policajt, od januára 2011 do augusta 2012 policajný prezident.
Vyštudoval Policajnú akadémiu, potom pôsobil postupne v Polícii ČR vo Frýdku-Místku, na krajskom policajnom riaditeľstve v Ostrave a nakoniec ako námestník riaditeľa Krajského riaditeľstva polície Juhomoravského kraja pre vonkajšiu službu. Velil mnohým zásahom proti extrémistom a futbalovým chuligánom.
Medzi rokmi 2006 a 2010 zasadal ako nestraník za ODS v zastupiteľstve obce Palkovice.
Wind of Change

„Wind of Change“ je rocková balada z roku 1990, ktorú napísal Klaus Meine, spevák nemeckej heavy metalovej skupiny Scorpions. Skladba pochádza z albumu "Crazy World" z roku 1990, ale až do roku 1991 sa nestala svetovým hitovým singlom, kedy dosiahla 1. miesta v rebríčkoch v Nemecku a naprieč Európou a 4. miesto v USA a 2. miesto v Spojenom kráľovstve.
Skladba je v súčasnosti 10. najpredávanejším singlom všetkých čias v Nemecku.
Celosvetovo sa tohto singlu predalo 14 miliónov kópií, čím sa stal jedným z prvých dvadsiatich najpredávanejších singlov všetkých čias. Skupina Scorpions tiež drží rekord za najpredávanejší singel nemeckého interpreta a skupiny.
Aigyptos (kráľ Egypta)

Aigyptos (starogr. "Αἴγυπτος" – "Aigyptos", ) je v gréckej mytológii syn egyptského kráľa Béla a jeho manželky Anchinoy. Bol kráľom v Egypte. 
Aigyptos so svojim dvojčaťom Danaom zdedili po otcovi ríšu zahrňujúcu Egypt a Líbyu. Po jej rozdelení sa Aigyptos stal kráľom v Egypte a Danaos v susednej Líbyi. Ich tretí brat Kéfeus je v mýtoch uvádzaný ako kráľ Etiópie a otec Andromedy.
Aigyptos mal päťdesiat synov, ktorých chcel oženiť s päťdesiatimi dcérami Danaa. Keďže ich vzájomné vzťahy boli napäté, Danaos nesúhlasil. Aigyptos mu preto vyhlásil vojnu a porazil ho.
Danaos preto tajne odplával so všetkými dcérami do Argu na Peloponéz, do vlasti svojej pramatky Ió. V Argu ich vľúdne prijali a poskytli im útočisko, ale ich útek bol márny, lebo onedlho pri brehoch Argu zakotvila Aigyptova loď so všetkými jeho synmi a Danaa prinútili, aby im svoje dcéry dal za manželky.
Danaos musel súhlasiť, ale hneď potom svojim päťdesiatich dcéram nariadil, aby svojich manželov počas svadobnej noci zavraždili. Všetky ho poslúchli, okrem najmladšej Hyperméstry, ktorá sa do svojho manžela zamilovala a príkaz nesplnila. Tým zachráneným bol Aigyptov najmladší Lynkeus, ktorý sa neskôr stal nástupcom trónu v Argu. Jeho potomkovia si moc v Argu udržali a mnohí sa z nich preslávili.
Mýty uvádzajú, že všetkých štyridsaťdeväť hláv Aigyptových synov bolo následne hodených do rieky Lerny, ktorá od tej doby má práve toľko prameňov.
Danaidy boli za vraždu manželov potrestané bohmi na večný trest: nosiť v podsvetí vodu do deravého suda.
Od Aigyptovho mena Gréci odvodili názov Egypta, prijali ho aj Rimania a tento názov sa udržal až do dnešných čias. Starí Egypťania tento názov pre svoju krajinu nepoužívali. Svojej krajine dali meno Ta-meri – „"Obrobená zem"” alebo aj „"Milovaná zem"”
Serie A 1941/1942

Serie A 1941/1942 bola sezóna talianskej najvyššej futbalovej súťaže. Víťazom tohto ročníka sa stala Roma (AS Rím), ktorá tak získala svoj prvý taliansky titul.
Serie A 1942/1943

Serie A 1942/1943 bola sezóna talianskej najvyššej futbalovej súťaže. Víťazom tohto ročníka sa stalo Torino, ktoré tak získalo svoj druhý taliansky titul.
Baráž o udržanie.
Bari zostúpilo do Serie B.
Majstrovstvá sveta vo florbale do 19 rokov

Majstrovstvá sveta vo florbale do 19 rokov sú najvyššie medzinárodné podujatie národných družstiev mužov a žien do 19 rokov vo florbale, ktoré riadi Medzinárodná florbalová federácia (IFF). Ich história siaha do roku 2001, kedy sa v Nemecku konali prvé majstrovstvá sveta mužov do 19 rokov, a o tri roky neskôr sa vo Fínsku konali aj prvé majstrovstvá sveta žien do 19 rokov. Prebiehajú s 2-ročnou periodicitou. V mužskej i ženskej kategórii v nich dominujú tímy Švédska.
Serie A-B 1945/1946

Serie A-B 1945/1946 bola sezóna talianskej najvyššej futbalovej súťaže. Víťazom tohto ročníka sa stalo Torino, ktoré tak získalo svoj tretí taliansky titul. Bola to prvá povojnová sezóna v ktorej bola liga rozdelená na dve skupiny. Južná skupina sa skladala aj z tímov, ktoré patrili pôvodne do Serie B. Aj napriek tomu je táto sezóna uznaná a jej výsledky a majster sa započítavajú k ostatným ročníkom.
Campionato Alta Italia Serie A (Severná skupina).
Baráž o kvalifikáciu.
Opakovaný zápas
Miláno postúpilo do ďalšieho kola.
Zuzana Stanislavová

Prof. PhDr. Zuzana Stanislavová, CSc. (* 30. máj 1951, Hačava) je slovenská literárna teoretička, literárna kritička a vysokoškolská pedagogička.
Životopis.
V roku 1969 absolvovala Strednú všeobecnovzdelávaciu školu v Hnúšťa.&lt;br&gt;
Nemčinu a slovenčinu študovala v rokoch 1969 – 1974 na Filozofickej fakulte Univerzite Pavla Jozefa Šafárika v Prešove. 
V rokoch 1974 – 1975 pôsobila ako učiteľka na gymnáziu Stará Ľubovňa. V rokoch 1975 – 1977 učila na Pedagogickej fakulte Univerzita Pavla Jozefa Šafárika v Košiciach v Prešov. V rokoch 1977 – 1981 bola pedagogickou pracovníčkou Okresného domu pionierov a mládeže v Prešove. Od roku 1981 pôsobí na katedre Slovenského jazyka a literatúry Pedagogickej fakulty Prešovskej univerzity v Prešove.
V literárnoteoretickej a kritickej aktivite sa venuje problematike modernej prózy pre deti a mládež.
Hapi

Hapi môže byť:
Taekwondo na Letných olympijských hrách 2012

Taekwondo na Letných olympijských hrách 2012 v Londýne sa konal od 8. augusta do 11. augusta 2012 v športovej hale ExCeL London. Súťažilo sa v ôsmich váhových kategóriach, štyroch mužských a štyroch ženských. 
Kvalifikačný prehľad.
Na Letných olympijských hrách 2012 v tejto disciplíne súťažilo 128 športovcov, 64 mužov a 64 žien, 16 v každej z ôsmich kategórií. Jeden štát mohli reprezentovať maximálne 4 pretekári, 2 muži a 2 ženy.
4 miestá boli rezervované pre Spojené kráľovstvo ako hostiteľskú krajinu, a ďalšie štyri rozdeľila trojstranná komisia. Zvyšných 120 miest sa prideľovalo systémom kvalifikačných súťaží (pozri nižšie).
Volejbal mužov na Letných olympijských hrách 2012

Volejbal mužov na Letných olympijských hrách 2012 bol turnaj v rámci multi-športového podujatia, ktorý sa konal v Londýne, v Spojenom kráľovstve, od 29. júla do 12. augusta 2012, za účasti 12 tímov. Bolo to 13-krát, čo sa volejbalový turnaj konal v rámci Letných olympijských hier. Všetky zápasy sa hrali v londýnskej aréne Earls Court Exhibition Centre. Okrem normálneho volejbalu sa konal tiež turnaj v plážovom volejbale mužov. Rusi sa tešili zo svojho prvého olympijského víťazstva.
Účastníci.
1 Umiestnenie v rebríčku FIVB k 9.7.2012
Awen

Awen je moderný druidský symbol, ktorý reprezentuje tri svety. Znak božstva nazývaný Awen znamená pravdu, vedomosti a spravodlivosť. Slovo Awen je po walesky „inšpirácia“. Medzi tým málom čísiel, ktoré Druidi používali, tri boli vždy častejšie značené ako ostatné, pretože Kelti mali sklon organizovať svet do trojíc.